Source: http://docplayer.fi/1437185-Verner-lehtimaen-elamasta.html
Timestamp: 2016-10-25 01:45:12+00:00
Document Index: 18953949

Matched Legal Cases: ['kko ', 'kko ', 'kko ', 'kko ', 'kko ', 'kko\n', 'kko ', 'kko ', 'kko ', 'kko ', 'kko ', 'kko ', 'kko ']

⭐Verner Lehtimäen elämästä
Verner Lehtimäen elämästä
Download "Verner Lehtimäen elämästä"
1 Verner Lehtimäen elämästä Kimmo Lehtimäki2 Verner Lehtimäen pidätykseen liittyviä asiakirjoja Venäjän arkistoista: tammikuu 1938 Sosialististen neuvostotasavaltojen liitto (SSSR) NKVD:n Leningradin alueen virasto Valtiollisen turvallisuuden arkisto MÄÄRÄYS No tammikuuta 1938 Annettu Leningradin alueen Valtiollisen turvallisuuden viraston ja Leningradin alueen UNKVD:n työntekijälle Petrenkolle Lehtimäki Verner Vilhelmovitshin luona kotietsinnän suorittamiseksi ja pidättämiseksi. Osoite: Fontanka 40, as. 45 Viraston apulaispäälikön sijainen Leningradin alueen NKVD UGB:n toisen osaston päällikkö /allekirjoitukset epäselvät/ tammikuu 1938 TODISTUS Leningradin UNKVD:n kolmannen osaston hallussa olevien tietojen mukaisesti Lehtimäki Verner Vilhelmovitsh, syntynyt 1890 Suomessa, suomalainen, Neuvostoliiton kansalainen, ilman erityistä tointa, ei puolueen jäsen, asuu Leningradissa Fontankan rantakadulla nro 40 as. 45 Toimii ulkomaalaisen tiedustelun agenttina ja kerää sotilasluontoisia vakoilutietoja. Lehtimäki V.V. julistetaan pidätettäväksi ja saatetaan vastuuseen RSFSR:n Rikoslain pykälien 58-6 mukaan. Leningradin alueen UNKVD:n osaston päällikkö Turvallisuuspalvelun majuri /PERELMUTR/ III osaston 7. jaoston päällikkö Turvallisuuspalvelun yliluutnantti /ZANIN/ huhtikuu 1938 AKTI 5. huhtikuuta 1938 Leningradin alueen UNKVD:n komendantti turvallisuuspalvelun yliluutnantti POLIKARPOV A.R. toimesta Leningradin alueen UNKVD:n apulaisjohtajan turvallisuuspalvelun majurin toveri Garin määräyksen 4. huhtikuuta 1938 No perusteella LEHTIMÄKI Verner Vilhelmovitshin tuomio on pantu täytäntöön. Yllämainittu syytetty on AMMUTTU. Leningradin alueen UNKVD:n komendantti Turvallisuuspalvelun luutnantti /POLIKARPOV/ toukokuu 1956 Neuvostoliiton pääsyyttäjälle Leeman-Lehtimäki Lilli Gustavovna ANOMUS Pyydän saada ilmoituksen mieheni Lehtimäki Verner Vilhelmovitsin, syntynyt 1890 kansallisuudeltaan suomalainen, kohtalosta. Hänet pidätettiin Leningradissa. Olen vuoden 1938 aikana kirjoittanut 28 anomusta (kirjettä), joihin yhteenkään en ole saanut vastausta. Pyydän hartaasti, että ette kieltäydy pyynnöstäni. Leeman-Lehtimäki Lilli Gustavovna Kuvat ja teksti: Kimmo Lehtimäki Kannen kuva: Verner Lehtimäki New Yorkissa vuonna 19313 Lapsuus ja nuoruus Verner Lehtimäki syntyi Vahdolla vuonna Hänen vanhempansa olivat torppari Wilhelm Lehtimäki ja Lavamäen suurtilan tytär Emilia Åkerman. Lapsia oli kolme poikaa ja kolme tytärtä. Vanhin, Konrad (s. 1883) tuli tunnetuksi kirjailijana ja kansanedustaja. Veljeksistä nuorin, Jalmar (s. 1886) eli elämänsä tiiviisti Vernerin rinnalla. Lapsuus oli taloudellisesti niukka. Verner Lehtimäki oli Amerikassa vv Siellä hänen tiedetään työskennelleen teurastamossa Chicagossa, cowboyna Uudessa Meksikossa ja Texasissa sekä laivamiehenä Missisipijoella. Amerikkaan hän tuli merimiehenä. Suomeen palatessaan Verner hallitsi englanninkielen, oli hyvä ratsastaja ja oli lisäksi hankkinut automonttöörin ammatin. Se oli uutta. Auto teki vasta tuloaan. Vuosina Verner oli Pietarissa autoliike Vauxhallin palveluksessa. Pietaria sanottiin tuolloin leikillisesti Suomen toiseksi suurimmaksi kaupungiksi. Niin paljon suomalaisia oli sinne työn perässä muuttanut. Venäjän vallankumouksen Verner koki Pietarissa. Sotakokemusta hän sai jo silloin kuljettaessaan haavoittuneita autolla rintamalta hoitoon. Siitä, olivatko haavoittuneet vallankumoustaistelijoita vai Saksan rintamalta tuotavia sotilaita, ei tietoa ole. Vallankumous lopetti Vauxhallin toiminnan Venäjällä ja Verner palasi kotiin Turkuun. Kansalaissota Varhaisimmat dokumentit Verner Lehtimäen poliittisista toimista sijoittuvat marraskuuhun 1917, jolloin hän perusti Turussa punakaartin ratsuväenosaston. Hänen väitetään jo kesällä 1917 lähettäneen Pietarista aseita Suomeen. Jos se on totta, ei kuitenkaan ole varma, että aseet oli hankittu punaisille. Konrad Lehtimäki joutui 1916 pakenemaan Amerikkaan tsaarinvastaisten kirjoitustensa johdosta. Hän kuului itsenäisyysaktivistien ydinjoukkoon ja luultavasti Vernerin näkemykset olivat samanlaiset. Vasta kun Suomi olisi vapaa tsaarinvallasta, voitiin ryhtyä sosialismin keinoin työläisten ja torppareiden oloja parantamaan. V nämä hankkeet ajautuivat päällekkäin ja puolensa oli valittava. Satamiehisen ratsuosaston perustaminen oli Vernerin ensimmäinen toimi v.1918 sodassa. Jo marraskuun 1917 suurlakon aikana osasto takavarikoi viljaa ja aseita. Ensimmäiseksi takavari- Vanhin Verner Lehtimäestä säilynyt kuva. Kuva lienee otettu vuosien vaiheilla. koitiin miehille ratsut. Kun sota alkoi, ratsuosasto lähti Uuteenkaupunkiin vetäytyneiden valkokaartien perään. Ne livahtivat yöllä 7.2. pakoon meren jäätä pitkin Ahvenanmaalle. Ratsuosasto jatkoi Rauman ja Satakunnan alueelle. Vernerin joukko oli iskuosasto, joka jo heti sodan alussa näyttäisi osallistuneen Porin-Tampereen radanvarren kahteen taisteluun osasto otti Tampereella käyttöönsä hotelli Emmauksen. Vuorokauden levättyään se lähti Vilppulaan. Siellä se määrättiin Väärinmajan rintamanlohkolle. Osasto joutui niin rajuun yhteenottoon, että taistelukuntoisiksi joukosta jäi vain 20 miestä. Jalmar komennettiin Turkuun kokoamaan uusi ratsuosasto ja Verner jäi rintamapäällikönä jatkamaan Väärinmajan rintaman kovia taisteluja. Tiedetään mm., että punakaartin valiojoukon Portun pataljoonan päätettyä kesken taistelujen lähteä lomalle Verner käski polttaa Nenosen kartanon. Muuten valkoiset olisivat saaneet siitä vahvan tukikohdan. Muutamien päivien taukoja lukuun ottamatta Väärinmajassa taisteltiin saakka. Vielä tuona päivänä punaiset pääsivät siellä etenemään. Rintaman idempänä Vilppulassa murruttua, käynnistyi punaisten pakokauhuinen vetäytyminen Tampereelle. 34 Ennen pakoa Verner joutui englantia osaavana rintamaylipäällikkönä järjestämään noin 40-henkisen Britannian Pietarin suurlähetystön rintamanylityksen. Se tapahtui monien neuvottelujen jälkeen Vilppulassa 7.3. Diplomaattien lähdettyä Verner kävi esittämässä Tampereen esikunnalle Haapamäen rautatieristeyksen valtaamissuunnitelman. Se otettiinkin osaksi punaisten laajaa maaliskuun hyökkäystä. Suunnitelma onnistuttiin melkein toteuttamaan, mutta se kaatui punaisten kokemattomuudesta johtuneisiin turhiin vetäytymisiin. Vain muutaman päivän kestäneen Tampereelle vetäytymisvaiheen aikana Verner osallistui useisiin taisteluihin. Varmuudella tiedetään hänen johtaneen viimeiset joukot pois valkoisten alta Korkeakosken taistelussa ja mahdollisesti hänellä oli merkittävä osuus punaisten alkuvaiheen menestykseen Oriveden taistelussa. Varhaisemmassa historiankirjoituksessa on punaisten johtajanimissä Tampereen taistelujen ajalta suurta sekavuutta. Verner Lehtimäen nimeä ei ole osassa teoksia lainkaan. Nyt tiedetään, että punaisten paettua Tampereelle, Verner määrättiin valkoisten hyökkäyksen painopistesuunnan eli itäisen rintaman ylipäälliköksi. Tässä ominaisuudessa hän johti Messukylän taistelua. Kalevankankaan veristen taistelujen käynnistyessä hänet määrättiin punaisten uuteen kolmijäseniseen johtotriumviraattiin. Salmelalle alistettuna hän oli sotatoimien ylin täytäntöön panija. Salmelan kaaduttua, Verner sai koko Tampereen puolustuksen päällikkyyden harteilleen. Tehtävä päättyi illalla 5.4. Silloin suuri joukko punaisia pääsi Vernerin johdolla Näsijärven jäätä pitkin saartorenkaan läpi. Tämänkin operaation johtajasta on kirjallisuudessa aiemmin esitetty virheellisiä tietoja. Vernerin toimista Tampereen ylipäällikkönä löytyy kirjoissa yleensä vain lyhyitä mainintoja. Heikki Ylikankaan mukaan punaiset rivimiehet kuitenkin muistivat johtajanaan Verner Lehtimäen paremmin kuin Salmelan konsanaan. Ranskalainen upseeri ja lehtimies H. Laporte seurasi Tampereen taisteluja paikanpäällä. Ranskassa hän julkaisi 1918 laajan artikkelin ja 1929 kirjan Suomen kokemuksistaan. Laporten mukaan Tampereen puolustusta johti punakenraali Verner Lehtimäki. Hän kuvaa myös kuinka Verner miestensä taistelumoraalia kohottaakseen itse ajoi autolla läpi valkoisten linjan ja palasi luotisateessa hengissä takaisin. G. Fish julkaisi Neuvostoliitossa vuonna 1937 teoksen Kljatwa. Suomeksi teoksen nimi on Vala romaani Suomen sisällissodasta Sen päähenkilö on omalla nimellään Verner Lehtimäki. Teos kuvaa hänen elämäänsä, päätyen sodan loppuun. Sotatapahtumat kuvataan vaihe vaiheelta. Valitettavasti kaikilta osin ei voi tietää, onko kyse fiktiosta vai todellisista tapahtumista. Teoksen nimi johtuu Vernerin veljensä Konradin kanssa vannomasta lupauksesta. Kirjailija Kaarlo Valli julkaisi jo vuonna 1922 kansalaissotaa kuvaavan teoksen Liekeissä. Sen päähenkilön Hannes Valtimon sotaretken vaiheet ovat pitkälle samat kuin Vernerin. Valli itse soti Vernerin ratsuosaston vääpelinä. J.T. Lappalaisen teoksen Punakaartin sota (1981) mukaan viimeinen tieto Vernerin sodasta sijoittuu päivään Tällöin hän oli Lahdessa veljensä Jalmarin, E. Rahjan, A. Vastenin ja A. Dufvan kanssa. Miehet lähtivät Lahdesta autolla Kouvolaan. Tiettävästi Verner osallistui sodan lopulla vielä useisiin taisteluihin. Hän on itse on kirjoittanut neuvotelleensa Viipurissa Kullervo Mannerin kanssa, jolloin tämä nimitti hänet koko Karjalan rintaman ylipäälliköksi. Sekasortoisten joukkojen ylipäällikkyyden lunastaminen oli kuitenkin jo mahdotonta. Väitetään, että Verner luovutti Mannerille Tampereen pankeista kootun ryöstösaaliin. Verner on kirjoittanut laatineensa Suomen luokkasodan vaiheistaan perusteellisen raportin Petroskoin punakaartilaisrekisteriin. Se avautui äskettäin suomalaistutkijoille. Vernerin raporttia ei aineistossa kutienkaan enää ole Vernerin tiedetään taistelleen Kivennavalla, mutta valkoisten onnistuttua sulkemaan sieltä rautatien itään, hän palasi vielä Viipuriin, eräiden muiden punakaartin johtajien tavoin ehkä aina Lahden seudulle saakka Sotatoimien lopullisesti vaiettua Verner päätyi Petroskoin kautta Pietariin. Sieltä hän käväisi yksityisjunalla katsomassa Volgan sivujoen Kostroman rannalle suunniteltua Suomen punaisten pakolaisleiriä. Sitten hän kirjoittautui Petroskoissa puna-armeijan suomalaiseen pataljoonaan. Konradille sodan loppu toi pidätyksen ja kuolemantuomion. Monet vetoomukset kuitenkin mutkistivat tuomion täytäntöön panoa. Syyttömäksi hänet todettiin Muurmannin legioona Elokuun alussa 1918 Verner Lehtimäki sai Suomen punaisten pakolaisjohdolta uuden tehtävän. On väitetty, että tehtävän takana oli itse Lenin. 45 Tilanne oli kesällä 1918 Suomen itärajalla jännittynyt. Suomessa oli saksalaisia joukkoja. Ensimmäisen maailmansodan länsiliittoutuneet näkivät ne uhkana. Britannia oli koko sodan ajan pitänyt joukkoja Muurmannilla turvatakseen Venäjän huollon. Venäjän-Saksan rintama heikensi Saksaa muualla Euroopassa. Tsaarin kukistumisesta huolimatta sota Venäjän ja Saksan välillä jatkui. maaliskuu 1918 rauhaan saakka. Lenin ei luottanut saksalaisiin eikä britteihinkään. Saksalaiset pitivät rauhaa Venäjän antautumisena ja britit bolshevismia perivihollisenaan. Venäjän sisällissotakin jatkui. Vastavallankumoukselliset armeijat ympäröivät Leniniä. Myös Suomen valkoiset kalistelivat aseita Pietarin suuntaan. Leninin ymmärsi myös, että jos Saksa sodan häviää, englantilaiset saattavat hyökätä yhdessä Venäjän valkoisten kanssa Pietariin. Kesällä 1918 britit pitivät varmana, että saksalaiset yhdessä Suomen valkoisten kanssa vielä hyökkäävät Pietariin ja siksi he siirsivät vahvoja armeijoita Muurmanniin. Rajan taakse paenneista Suomen punakaartilaisista he kokosivat ns. Muurmannin legioonan (1500 miestä). Se perustettiin kesäkuussa 1918 hyvässä yhteisymmärryksessä Suomen punapakolaisjohdon kanssa. Etelämpänä britit perustivat Karjalaisen legioonan (3000 miestä). Pian Leninin aavistukset alkoivat toteutua. Vaikka Saksa oli vielä voimissaan, britit miehittivät Muurmannin rataa alaspäin kohti etelää ja pian brittien ja bolshevikkien välille kärjistyi sotatila. Verner Lehtimäen tehtävä käynnistyi tästä asetelmasta. Hänet lähetettiin Muurmanniin tarkoituksella saada legioona bolshevikkien puolelle ja mieluiten siten, että se lähtiessään aiheuttaisi briteille suurta tuhoa. Lievimmäksi tavoitteeksi asetettiin, ettei legioonaa saanut päästää taisteluun bolshevikkejä vastaan. Verner suostui tehtävään. Hän piti sitä tärkeänä. Englantia puhuvana sekä monet korkeat brittiupseerit Vilppulan rintamanylityksestä tuntevana hän arveli pystyvänsä tehtävän hoitamaan. Verner Lehtimäki oli brittien kannalta vihollisagentti, kun hän elokuun puolivälissä legioonaan saapui. Hänet oli kavallettu jo silloin. Kuitenkin hän itsekin kertoi briteille olevansa entisten punakaartilaisten asioita valvomassa, ettei näitä käskettäisi taisteluun puna-armeijassa palvelevia entisiä asetovereitaan vastaan. Maltillinen ilmaisu rauhoitti brittejä, etenkin kun he vielä tuolloin pitivät todennäköisenä, että he ja suomalainen legioona joutuvat vielä taistelemaan Suomessa saksalaisia vastaan. Verner ehti olla legioonassa vain muutaman viikon, kun miehistö esitti häntä suomalaisten ylipäälliköksi. Hän suostui, koska tiesi päällikkyyden helpottavan lopullisten tavoitteittensa saavuttamista. Myös britit suostuivat. Päällikkyyteen liittyi brittieverstin arvo. Ennen valintaa vakanssista käytiin kova kilpailu. Teoksessaan Muurmannin legioona (1970) J. Nevakivi kaipaa Verner Lehtimäen omaa muistelmaa, jonka tiedettiin olevan venäläisessä arkistossa. Tuo 116 liuskan käsikirjoitus saatiin käyttöön keväällä Verner kirjoittaa, että hän alusta lähtien tähtäsi alkuperäisen tehtävänsä suorittamiseen. Pyrkimyksistä päästä brittien rinnalla revansseihin Suomessa hän ei puhu mitään. Useimpien historioitsijoiden mukaan hyökkäys Suomeen oli Vernerin päämäärä koko syksyn 1918 ja hän lähti valmistelemaan brittien kimppuun käymistä vasta, kun v alussa oli selvää, ettei Suomeen hyökättäisi. Saksa hävisi sodan ilman sitäkin. Olennainen osa Vernerin muistelmaa on kuvaus, kuinka hän varovasti edeten kokosi luotettavan tukijoukon ja lopulta sai aikaan ilmapiirin, jossa legioona oli valmis yllätyshyökkäykseen 56 brittejä vastaan ja siirtymään sitten bolshevikkien puolelle. Karjalaisen legioonan johtajan Iivo Ahavan kanssa hän sopi jo päivän ja kellonajan, milloin hyökättäisiin. Miehistön saaminen mukaan ei ollut vaikeaa, koska britit alkoivat vaatia legioonaa taisteluun puna-armeijaa vastaan. Verner kielsi miehiään noudattamasta noita käskyjä. Muutamia päiviä ennen toteutumistaan kapinahanke kuitenkin brittien kätyreiksi heittäytyneiden legioonalaisten ansiosta paljastui. Englantilaiset epäonnistuivat yrityksissään pidättää Vernerin. Ratkaisevat neuvottelut käytiin brittikenraalin junassa Vernerin joukot olivat saartaneet junan. Verner ei myöntänyt mitään, vaan leimasi ilmiantajat valehtelijoiksi. Muutama päivä myöhemmin hän esitti kuitenkin eroanomuksensa, mihin suostuttiin. Hän pyysi myös lupaa saada palata bolshevikkien puolelle. Huhtikuun lopulla Verner pääsi brittien muodollisessa suojeluksessa lähtemään rintamanylitykseen. Pian hänelle selvisi, että englantilaisten oli tarkoitus ampua hänet rintamalinjojen väliin. Niin ne olivat tehneet Iivo Ahavallekin. Verner kuitenkin kertoi englantilaisille jättäneensä tärkeitä asiakirjoja legioonaan kuuluneen Oskari Tokoin haltuun. Jos hän ei ilmaannu hengissä perille, Tokoi toisi asiakirjat julkisuuteen. Se olisi merkinnyt usean brittiupseerin uran loppua. Verner päätyi käsityksen, että tämä juoni hänet pelasti. Mitään asiakirjoja ei ollut. Usean vuorokauden rankan, sotatoimialueelle sijoittuneen korpivaelluksen jälkeen hän pääsi omien puolelle. Seuraavan päivänä hän antoi raportin SKP:n johdolle. Hän oli pettynyt, kun ei onnistunut tuomaan legioonaa bolshevikkien puolelle. Valtaosalle legioonalaisia Vernerin epäonnistuminen oli kuitenkin onni. Heidät kotiutettiin pian Suomeen, jossa he saivat elää lopun elämäänsä vapaina kansalaisina. Taistelulentäjä Pietariin palattuaan Verner ilmoittautui veljensä Jalmarin kanssa punalaivaston lentäjäkouluun. Kansalaissodan loppuvaiheessa Jalmar oli paennut Tukholmaan, josta hän tiettävästi alkuvuodesta 1919 matkusti Muurmannin ja Arkangelin kautta Pietariin. Lokakuussa vuonna 1919 veljekset osallistuivat lentäjinä kenraali Judenitshin armeijaa vastaan käytyihin taisteluihin. Taisteluissa kaatui mm. Vernerin lentäjätoveri, turkulainen K. Tähtelä. Seuraavan kerran veljekset joutuivat lentäjinä tositoimiin maaliskuussa He kuuluivat lentopataljoonaan, joka komennettiin taisteluun Kronstadtin kapinallisia vastaan. Kronstadtin sotasatamassa oli lähes koko Venäjän laivasto. Pietarin Amiraliteetissä säilytettävien taistelupäiväkirjojen mukaan Verner Lehtimäki oli ensimmäinen Kronstadtia vastaan hyökännyt lentäjä ja Jalmar Lehtimäki putosi taistelussa koneineen Suomenlahden jäälle. Hän loukkaantui pahoin, mutta toipui vammoistaan nopeasti. Veljesten henki oli jo ennen taisteluja hiuskarvan varassa. Heidän pataljoonansa ilmoittautui kapinaan liittyväksi. Se kuitenkin paljastui ja yksikkö pidätettiin. Kuusi lentäjää ammuttiin miehistön edessä. Sen jälkeen yksikkö komennettiin hyökkäykseen. Valtavasta ilmatorjunnasta huolimatta lentäjät tuhosivat suuren risteilijän ja muita aluksia. Maavoimina Kronstadtin taisteluihin osallistui n miestä. Noihin aikoihin Verner Lehtimäki tapasi Pietarissa tulevan vaimonsa sveitsiläisen laulajattaren Lilly Leemannin. Verner rakastui Lillyyn tämän pitäessä, kertomansa mukaan pienimuotoista konserttia Pietarin hotelli Astoriassa. Lilly oli vauraan berniläissuvun tytär. Suvun yhteys bolshevikkeihin on arvoituksellinen. Kun Lenin lähetti Neuvosto-Venäjän ensimmäisen diplomaattivaltuuskunnan Eurooppaan, se majoittui Bernissä Leemannien suureen taloon. Lilly rakastui valtuuskuntaan kuuluneeseen Karl Brandtiin. Todellisuudessa Brandt oli tuomari Einari Laaksovirta, Otto-Ville Kuusisen lanko. Laaksovirran mukana Lilly tuli Pietariin. Siellä Einari vaihtui Verneriksi. Verner ja Jalmar Lehtimäen lentäjänuran seuraava vaihe oli lentosotakorkeakoulu Moskovassa. Siellä he saavuttivat neljän neliön kauluslaatat eli rykmentinkomentajan arvon. Suomalaisessa sotilashierarkiassa se vastaisi noin everstiä. Moskovasta veljekset komennettiin Pietariin punalaivaston ilmavoimien kehittämisyksikköön. Yksikön johtaja oli Korolkov. Sama mies, joka johti veljeksiä Kronstadtin taisteluissa. Amerikassa Vuoden 1923 lopulla Lehtimäen veljekset matkustivat Kiinaan. Vernerillä oli mukanaan vaimonsa ja pieni Eino poikansa ja Jalmarilla Odessalainen vaimonsa Valeria. Verner jatkoi heti Amerikkaan. Muut jäivät vuodeksi Shang- 67 Vernerin lentäjänlasit ovat esillä hänen elämänvaiheistaan kertovassa näyttelyssä. haihin. Lilly pestautui Shanghain oopperaan. Jalmar työskenteli pitkiä päiviä, väittämänsä mukaan Shanghain tullivirastossa. Verner ja Lilly vihityttivät toisensa avioliittoon Suomen Shanghain konsulaatissa. Se oli jo toinen avioituminen, joka tehtiin vain Suomen viranomaisten harhauttamiseksi. Pariskunta sai Suomen passit. Vuonna 1924 alussa he olivat taas yhdessä. San Fransisco, Santa Barbara ja Buhrlingame olivat aluksi heidän osoitteitaan. Valokuvat kertovat korkeasta elintasosta. Verner pyrki ilmailualan yhteyksiin. Millaisia yhteyksiä hän onnistui alkuvaiheessa saamaan, siitä ei tarkkoja tietoja ole. Kaliforniasta hän muutti Chicagoon ja sieltä New Yorkiin. Myöhemmässä vaiheessa hän käytti lentokoneinsinöörin titteliä. Mayme Sevanderin mukaan hän jossain vaiheessa opiskeli kuuluisan lentokonesuunnittelija Sikorskyn johdolla. Myös Jalmar muutti New Yorkiin ja veljeksillä oli Rooseveltin lentokentällä ilmailualan yritys N.C.L. AERO Inc. Office. Firma huolsi ja korjasi lentokoneita, antoi lento-opetusta sekä suoritti lentokuljetustehtäviä. Amerikassa Verner osallistui Texaco 5 nopeusennätyskoneen uudistamiskorjaukseen. Toinen suuri projekti oli ranskalaisten ensimmäinen Atlantin ylityslento. Kone salakuljetettiin osina Ranskasta Amerikkaan, jossa se koottiin uudelleen. Verner toimi projektin Amerikan pään teknisenä johtajana. L Oiseau Canari koneen lento (1929) oli valmisteltava salaisena, koska Ranska oli kieltänyt vaaralliset Atlantin ylitykset. Kone, josta miehistöineen löytyy Vernerin albumista lukuisia kuvia, on nykyään Ranskan ilmailumuseossa. Monet väittävät, että veljesten Amerikkaan lähtö perustui Neuvostoliiton antamaan tiedustelutehtävään. Neuvostoliitto pyrki ankarasti kehittämään lentoasetta. Siellä oli hyvin ymmärretty ilmavoimien suuri merkitys tulevissa sodissa. Vuosina käytiin New Yorkissa Neuvostoliiton ja USA:n kesken neuvotteluja Martin-lentoveneiden myynnistä punalaivastolle. Kauppa koski 20 konetta, niiden tuotantolinjaa ja valmistuslisenssiä. Sopimusasiakirjat saatiin allekirjoitusta vaille valmiiksi. Hanke kuitenkin vuoti presidentti Hooverille, joka ilmoitti, ettei USA koskaan tule myymään sotilaskoneita Neuvostoliittoon. Siihen tyssäsi kaikki muukin kaupankäynti, mitä Neuvostoliiton ja USA:n välillä oli saatu orastamaan. Se käynnistyi uudelleen vasta F.D. Rooseveltin tultua Yhdysvaltain presidentiksi. Novellissa 22 lentokonetta (1936) Gennadi Fish kirjoittaa Vernerin neuvotelleen Amerikassa kenraaleiden pöydissä ja ystävystyneen itsensä Rooseveltin kanssa. Yhteys Rooseveltiin on saattanut syntyä em. neuvotteluissa. Roosevelt oli entinen merija laivastoministeri. Hänellä oli tiiviit suhteet kyseisiin piireihin. Ilmailuhistorioijien mukaan Verner sopi hyvin henkilöksi, joka edusti neuvotteluissa Neuvostoliittoa. Mitään dokumenttia siitä ei kuitenkaan ole löytynyt ja tapausta kuvanneen Kotelnikovin mukaan tuskin löytyy. Neuvotteluprosessi on pyritty arkistoista 78 Lilly, Eino ja Verner Lehtimäki Yhdysvalloissa vähän ennen lähtöä Neuvostoliittoon hävittämään. Neuvostoliitto osti lentoveneet Italialaisilta. Vernerin FBI:n asiakirjoissa mainitaan, että vuonna 1930 hän kävi lentokonekauppoja myös italialaisen lentäjä Voltin kanssa. Takaisin Venäjälle Veljekset palasivat Neuvostoliittoon, Verner heinäkuussa 1931 ja Jalmar toukokuussa Jalmarilla oli mukanaan osiksi purettuina parikymmentä lentokonetta ja lentokonetehtaan laitteet sekä veljesten lentäjiksi ja mekaanikoiksi kouluttamia amerikansuomalaisia nuoria miehiä. Tavoitteeksi sanottiin lentokuljetusverkoston perustaminen Karjalaan. Varat väitetään kerätyn amerikansuomalaisilta. Tällaisia keräyksiä järjestettiin, mutta niiden taustahenkilöistä, Lehtimäen veljeksistä, ei näytä jääneen tietoja amerikansuomalaisten historiankirjoitukseen. Projekti ei toteutunut ja sen sanotaan johtuneen venäläisten nuivasta suhtautumisesta. Yleinen käsitys on, että koneet päätyivät puna-armeijaan. Tuolloin Karjalassakin kerättiin jatkuvasti rahaa lentokoneiden hankkimiseksi armeijalle. Koneita saatiin niin suuret määrät, että väestön lahjoitukset tuskin riittivät kaikkien hankintaan. Lahjoituksista kertomalla kohotettiin maanpuolustushenkeä. Olivatko Verner ja Jalmar täysillä hankkeen takana, on avoin kysymys. Jos heillä oli punaarmeijassa merkittävä asema, koko hanke oli heidän kannaltaan ehkä vain peite tai sitten he virkojensa ohella koettivat auttaa Karjalan kehittämistä. Kolmas vaihtoehto on, että lentokoneet alusta alkaen tuotiin puna-armeijan tarpeisiin. Jalmar Lehtimäki kuoli vatsasyöpäleikkauksen komplikaatioihin Kremlin sairaalassa. Hänen San Fransiscossa vuonna 1925 syntynyt tyttärensä Lilian (asuu nykyisin Tbilisissä) on siinä käsityksessä, että hänen isänsä murhattiin. Hän perustelee väitettään isän hoidon yllättävillä käänteillä. Moscow Daily News julkaisi Jalmarin nekrologin. Sen mukaan Venäjän sisällissodan päätyttyä Jalmar Lehtimäki lähti USA:han kehittääkseen tietämystään ilmailutekniikan alalla. Kun Lehtimäki v palasi Neuvostoliittoon, toimi hän ensiksi Moskovasssa Osoaviahimin keskuskomitean palveluksessa, josta hänet sittemmin lähetettiin Karjalaan Osoaviahimin Karjalan alueen teknisenä neuvonantajana ja ilmailuasiantuntijana. Osoaviahim on puna-armeijan reserviläisorganisaatio. Nekrologin perusteella Jalmarilla oli siellä korkea virka-asema. Myös sotilasarvon on täytynyt olla hyvin korkea. Jotain kuvaa, että Jalmar haettiin Petroskoista hoitoon Moskovaan vain häntä varten järjestetyllä junalla. Jalmarilla oli puna-armeijan korkein kunniamerkki: Punaisen lipun kunnamerkki. Verner Lehtimäki muutti Neuvostoliittoon palattuaan Leningradiin, Anitshkovin sillan kupeella olevaan taloon Fontanka 40:een. Hänen poikansa Einon leski asuu vielä tänä päivänäkin samassa huoneistossa. Erään asiakirjan mukaan Verner toimi Lentokuljetusinstituutin konsulttina ja sittemmin Karakozovin tehtaassa kehittämässä tehtaan tuotantolinjoja. Kirjeessään Konradille hän kertoi työskentelevänsä lentokonetehtaan vanhempana insinöörinä. Verner matkusteli työasioissa paljon. Todennäköisesti Vernerin työt liittyivät lentokoneteollisuuteen. Puna-armeijan lentokonekanta uusittiin ja kasvatettiin monisatakertaiseksi 1930-luvulla. Perheen elintaso oli korkea. Lomia vietettiin Mustanmeren rannoilla. 89 Historiankirjoituksesta löytyy väite, että Verner olisi saanut ansioistaan puna-armeijan kenraalin arvon. Tiedustelutehtävät johtivat Neuvostoliitossa tuon tason upseeriarvoon helpommin kuin kenttäupseerin ura. Varma dokumentti Vernerin viimeisestä sotilasarvosta puuttuu. Hänen v kuulustelupapereissaankin on jätetty tyhjäksi sotilasarvon sarake. Viimeisessä Verneristä otetussa valokuvassa näkyvät sotilaan kauluslaatat, mutta arvomerkkejä siitä ei pysty varmuudella tunnistamaan. Eino vaikeni isänsä sotilasurasta. Suomen EK/Valpon mukaan Verner Lehtimäki toimi jo 1920-luvun alussa Suomeen suuntautuneissa vakoilutehtävissä ja nousi sittemmin vakoilijana Kominternin eturiviin. Kominternin huomattava edustaja Mary Martin pidätettiin Helsingissä Maryn 7-vuotiaan pojan, Georgen, itsensä valokuvista tekemän tunnistuksen johdosta EK päätyi käsitykseen, että hän oli Vernerin ja Maryn lapsi. Täydellistä näyttöä syntyperästä ei ole. EK:n etsintäkuulutus nro 1 vuonna 1934 koski Verner Lehtimäkeä, jonka väitettiin olevan Suomessa. Ymmärrettävästi EK:ssa ja Suomen ulkoministeriössä nousi kova häly, kun ilmeni Suomen Montrealin konsulaatin myöntäneen Vernerille Suomen passin keväällä Asia paljastui, kun Verner koetti Leningradissa v uusia passia. Ministeri Hackzellin määräyksestä sitä ei enää uusittu. Verner Lehtimäen elämän loppusuora käynnistyi Perheen illallisen keskeytti ulko-oven raju koputus. Upseeri ja kaksi sotilasta ryntäsivät sisään. Verner pantiin käsirautoihin ja koti myllättiin. Mitään epäilyttävää ei löytynyt. Verner raahattiin ulos eikä hän koskaan palannut. Kuulustelut tapahtuivat NKVD:n suuressa talossa Pietarissa parina päivänä pidätyksen jälkeen. Tuomio julistettiin Yliluutnantti Polikarpov on allekirjoittanut todistuksen, jonka mukaan hän on pannut ampumalla täytäntöön Verner Lehtimäen kuolemantuomion. Tuomion syy oli vakoilu Suomen hyväksi, jota hän oli harjoittanut Oskari Tokoin kanssa tekemänsä suunnitelman pohjalta. Väitteillä ei ole todellisuuspohjaa. Verner Lehtimäki rehabilitoitiin eli todettiin syyttömäksi v Verner ei poistunut historiankirjoituksesta kuolemansakaan myötä. Useassa teoksessa väitetään, että talvisodan alkaessa Verner ja Jalmar Lehtimäki johtivat ensimmäiset venäläiset pommituslaivueet Viron kentiltä Itämeren yli Turkuun. Väite on perätön. Erikoinen liittymä veljesten elämällä on heidän isoveljensä Konradin (kirjoittajan isoisä) pääteokseen Ylös Helvetistä. Teos oli ilmestymisvuonaan 1917 Suomen eniten myyty kirja ja sen on väitetty lietsoneen köyhälistön kansannousuun v Sen pääsankarit, kaksi lentäjää ja lentokonesuunnittelija, rakennuttivat itselleen aivan uudentyyppiset ylivoimaiset lentokoneet (suihkukoneet) ja pommin (atomipommi), jolla he kukistivat maailmanlaajuista diktatuuria ylläpitäneen hirmuvallan. Vernerin elämään ja Konradin kirjaan perehtynyt ei voi välttyä ajatukselta, että Verner ja Jalmar pitivät isoveljen sankareita esikuvinaan. Kirjoitus on tiivistelmä lähes 300 liuskaa käsittävästä Lehtimäen elämää kuvaavasta käsikirjoituksesta. Sen runsaasta 350 lähdeviitteestä on poimittu alla olevat lähteet. Lähteet ja kirjallisuus Kirjoja Alava, A: Punaiset etappimiehet. Karisto Alexandrov, A: Private Duty. Soviet Naval Aviation in the Baltic Pietari Aunesluoma, J ja Häikiö, M: Suomen vapaussota WSOY Donner, K, Svedlin Th., Nurmio, H, ym.: Suomen vapaussota. Gummerus Fish, G: Kljatwa. (Vala Romaani Suomen vallankumouksesta 1918, venäjänkielinen teos.) Punainen Uutuus, Kaunokirjallinen Kriittinen Aikakauslehti n:o 4. Neuvostoliitto Fish, G: Yalguba. (Novelli 22 lentokonetta, venäjänkielinen teos.) Moskova 1936,1958. Fritsch, H: Fisch, Gennadi Semojonowitsh. Handbuch der Sowjet-Litteratur. Leipzig Geust, C-F ja Petrov, A: Red Stars III. Venäjän ja Neuvostoliiton ilmavoimien naamionti ja tunnukset vuoteen 1941 saakka. Karisto Halme, V: Punaisten siirtola Bujssa ynnä muita kokemuksia ja seikkailuja Venäjällä ja Muurmannissa Hki Halonen, A: Suomen luokkasota. Historiaa ja muistelmia. Työmies Society Print, Superior Wis., USA Holodkovski, V: Suomen työväen vallankumous Kustannusliike Edistys Isotalo, K: Konrad Lehtimäki Hehkurinta. Karisto10 Itkonen, O: Muurmannin suomalainen legioona. Kustannus OY Kansanvalta Korhonen, J: Jätkät sotatiellä. Petroskoi Koronen, M: Finskie internacionalisty v bor be za vlast sovetov. (Suomalaiset internationalistit taistelussa neuvostovallan puolesta). Leningrad Kotel nikov, V, Petrov, G, Sobolev, L, Jakubovitshj, N: Amerikansky v Rossii Rusavia. Moskova Laporte, H: La guerre des rouges et des blances. Le premier échec des rouges. Payot, Paris Lehtimäki, K: Ylös Helvetistä. WSOY Lappalainen, J: Punakaartin sota. Osat 1 ja 2. Valtion painatuskeskus Lehtosaari, J: Punakaarti Rintamalla. Luokkasodan muistoja. Suomen Vallankumousliikkeen Tutkijakunta, Leningrad Lepokorpi, E: Käy ruusutkin kukkimaan. WSOY Luhtakanta, A: Punakaartin sota. Tampereen työväen kirjapaino McDonough, K: Atlantic Wings. Model Aeronautical Press, Ltd. Hemel Hempstead: Herts, Myllykylä, T: Korven helmasta kehittyväksi kunnaksi. Vahdon historiaa ja perinteitä. Kirjapaino Grafia Oy Mäkelä, J: Luokkasodan muisto. Nelopaino Oy, Helsinki Nevakivi, J: Muurmannin legioona. Tammi Nissinen, E: Proletaarisen vallankumouksen rintamilta. Suomen Vallankumouksen Tutkijakunnnan kokoelma No 1. Leningrad Rislakki, J: Erittäin salainen. Lovekirjat Sevander, M: Red Exodus Finnish-American Emigration to Russia. Oscat, Duluth, MN 55802, USA Soikkanen, H: Kansalaissota dokumentteina. Valkoista ja punaista sanankäyttöä v osa. Kustannusosakeyhtiö Tammi Valli, K: Liekeissä. Yhteiskunnallinen romaani Suomen v luokkasodasta. Omakustanne. Vaasa O.y. kirjapaino Wihtinen, K: Ruskon pitäjän kapinahistoria, Rusko Ylikangas, H: Tie Tampereelle. WSOY Julkaisematon käsikirjoitus Lehtimäki, V: Verner Lehtimäen kertomus Muurmannin Suomalaisesta legioonasta. Karjalan Tieteellis-Teknisen Instituutin Vallankumous-historiallisen sektion vuonna 1932 laajaan Muurmannin legioonan historiateokseen tilaama käsikirjoitus. Arkistoitu Venäjän tiedeakatemian Karjalan tiedekeskuksen tiedearkistoon f.1, op. 13, d. 138, ss Artikkeleita Alexandrov, A: Punalentäjät. Kronstadtin kapina 1921 suomalaiset laivaston lentäjinä. Suomen Ilmailuhistoriallinen lehti. 3, 4/1996. O Brian Hitching, J: Artikkelit Hufvudstadbladetissa ja sekä Sepponen, H: Hyökkäys Tampereelle. Osat Hämeen Yhteistyö Sykiäinen, J: Eto Bylo na Severe (Se tapahtui pohjoisessa, venäjänkielinen artikkeli) Sever: N:o 6. Petroskoi Virkkunen, S: Kirjailija, joka uskoi voivansa lopettaa sodat kerta kaikkiaan. Suomen Kuvalehti 4/1994. Arkistolähteitä EK/VALPO:n kansiot Verner, Jalmar, Valeria ja Konrad Lehtimäestä sekä Mary Martinista. Valtiorikosoikeudenkäynnin pöytäkirjat/konrad Lehtimäki ja Kaarlo Valli. NKVD:n Pietarin arkiston kansio/verner Lehtimäki. Pietarin valtiollisen keskusarkiston kansio/verner Lehtimäki. Bernin kaupungin asukasrekisterit/leemannin suku. Haastatteluja Eino Lehtimäki, Varvara Lehtimäki os. Kurazheva, Lilian Zhuravliova os. Lehtimäki, Armas Lehtimäki, Carl-Fredrik Geust, Heikki Ylikangas, Jukka Nevakivi, Hannu Sepponen, Mirja Ruonaniemi, Mayme Sevander, Markku Salomaa, Lars Westerlund, Tapio Helen, Tauno Saarela, Rudolf Sykiäinen, Ellen Åhman. Muita lähteitä Lehtimäen suvun valokuva-albumit ja kirjeenvaihtoa. Heikki Ylikankaan Tie Tampereelle -teosta varten kokoamansa kirje- ja haastatteluaineisto. Suomen sotasurmat projektin arkisto. Säätytalo, Helsinki. Valkoisen yksikön sotapäiväkirja Väärinmajan rintamalta Näytä lisää
Rahjan veljekset Jaakko Rahja RAHJAN VELJEKSET Rahjalaisille ja muille asiasta kiinnostuneille Kirjoittaja Jaakko Rahja Valokuvat Timo Mustonen, Jaakko Rahja, Osmo Rahja sekä erikseen mainitut lähteet. Lisätiedot HELSINGIN PITAJAN PUNAKAARTI 1918
RAIMO PARIKKA HELSINGIN PITAJAN PUNAKAARTI 1918 Vuosi 1917 oli Suomessa vallankumouksellista aikaa. Valta ja nalka kulkivat pitajan horisontista katsoen eri suuntiin. Vuoden 1917 huono sato ja ulkomaisen Lisätiedot Pyhämaalaiset ja pyhärantalaiset sodissa 1939-1945
Pyhämaalaiset ja pyhärantalaiset sodissa 1939-1945 1 Talvisota ja sen taustoja Vanhan sanonnan mukaan uuden sodan siemen kylvetään edellisen rauhanteossa. Tämä pitää paikkansa myös talvisodan osalta, sillä Lisätiedot Sotiemme muistoja ja Joroisten veteraanien matrikkeli vuosilta 1939 45
Sotiemme muistoja ja Joroisten veteraanien matrikkeli vuosilta 1939 45 Toimittaja: Antti Kangaskesti Joroisten miehet talvi-ja jatkosodassa: Filosofian maisteri Eero Lappi Matrikkelitiedot: Joroisten Sotaveteraanit Lisätiedot Vapaussodan Helsingin seudun perinneyhdistys ry. 2242-7597 Jyrki Uutela ja Nina Schleifer Sähköposti: vapaussota.helsinki@gmail.
VAPAUSSODAN PERINTÖ 1/2013 60. numero 1 Julkaisija ISSN Toimitus ja taitto Paino Kansikuva Aineisto Vapaussodan Helsingin seudun perinneyhdistys ry. 2242-7597 Jyrki Uutela ja Nina Schleifer Sähköposti: Lisätiedot Missä se raja kulkee? Moskovan rauhansopimuksen rajojen synty ja seuraukset
Missä se raja kulkee? Moskovan rauhansopimuksen rajojen synty ja seuraukset Suomen historian pro gradu -tutkielma Maaliskuu 2008 Historian oppiaineryhmä Joensuun yliopisto Timo Pulkkinen Sisällys 1. Johdanto Lisätiedot SAKARI SIPPOLAN JATKOSOTA
1 SAKARI SIPPOLAN JATKOSOTA Sakari Sippola (s.1925) oli 16-vuotias jatkosodan alkaessa. Kesällä 1941 hän lähti vapaaehtoisena jatkosotaan ja sijoitettiin kenttävartioon Vienan Karjalaan. Asemasodan aikana Lisätiedot Nuoret sodassa Hitleriä vastaan
Syyskuussa 2003 sotahistorian dosentti Jukka Kulomaa esitelmöi Maanpuolustuskorkeakoulun luentosarjassa toisen maailmansodan aikaisesta vastarintaliikkeestä Suomessa. Hän totesi esitelmässään että tuhotöiden Lisätiedot Kaupungin nykyinen johtokaksikko
Nro 11 Marraskuu 2007 Koivistolaisten kotiseutulehti vuodesta 1944 lähtien Kaupungin nykyinen johtokaksikko Hannu Veikko Hoikkala: MINUN SOTANI Näin itsenäisyyspäivän alla on oikea aika esitellä Hannu Lisätiedot TORPAN TYTTÖ JA PAPPILAN POIKA. Aino Lähdeahon ja Veikko Heikinheimon tarina. Yrjänä Heikinheimo
TORPAN TYTTÖ JA PAPPILAN POIKA Aino Lähdeahon ja Veikko Heikinheimon tarina Yrjänä Heikinheimo TORPAN TYTTÖ JA PAPPILAN POIKA Aino 1914 Veikko 1914 TORPAN TYTTÖ JA PAPPILAN POIKA Aino Lähdeahon ja Veikko Lisätiedot 5 VARSINAIS-SUOMEN RESERVIUPSEERI- JA RESERVILÄISPIIRIN LEHTI
PARIVARTIO No: 5 VARSINAIS-SUOMEN RESERVIUPSEERI- JA RESERVILÄISPIIRIN LEHTI 52. vuosikerta 31.10.2013 Nato ja kyberuhat puhuttivat maanpuolustusseminaarissa s. 3 Purunpää saapui Pansioon s. 4 97-vuotias Lisätiedot Ei kai ole syyni vuoden 1918 tapahtumat Punaleskien avustaminen 1918-1948
Ei kai ole syyni vuoden 1918 tapahtumat Punaleskien avustaminen 1918-1948 Suoranta Kaisa Elina Suomen historian pro gradu -tutkielma Maaliskuu 2006 Joensuun yliopisto 1. Johdanto...1 1.1. Vuoden 1918 sota Lisätiedot SOTIEMME VETERAANIEN PÄIVÄ
Markku Honkasalo SOTIEMME VETERAANIEN PÄIVÄ Kansallinen veteraanipäivä 20 vuotta 1987 2007 KANSALLISEN VETERAANIPÄIVÄN VALTAKUNNALLINEN PÄÄTOIMIKUNTA HELSINKI 2 Kirjatoimikunta: Kansi: Taitto: Sammandrag: Lisätiedot ARKKILAN OTISEUTUYHDISTYS ry.
ARKKILAN OTISEUTUYHDISTYS ry. Jäsenlehtí N:o 23 Toukokuu 2010 40 1 Karkkilan Kotiseutuyhdistys ry:n jäsenlehti n:o 23 Toukokuu 2010 Toimituskunta: Yhteystiedot: Virpi Lepistö (päätoimittaja) Virpi Lepistö Lisätiedot TARVAS KOTISEUTULEHTI. Tarvasjoen koulu 10-vuotta. N:o 2 2011. Euran koulu vuosituhannen vaihtuessa jouluna 1999. Kuva Marja Norha.
TARVAS KOTISEUTULEHTI Toimittanut Kalervo Mäkinen N:o 2 2011 Julkaisijat Tarvasjoen kunta ja seurakunta Tarvasjoen koulu 10-vuotta Euran koulu vuosituhannen vaihtuessa jouluna 1999. Kuva Marja Norha. Tarvasjoen Lisätiedot Eurojen lumoissa, kohta yhdistyksen ruorissa. Pohjois-Karjalan Numismaatikkojen uusi puheenjohtaja Martti Puustinen s. 6
POHJOIS-KARJALAN NUMISMAATIKOT RY:N JULKAISU 5. vsk 6/2014 Eurojen lumoissa, kohta yhdistyksen ruorissa. Pohjois-Karjalan Numismaatikkojen uusi puheenjohtaja Martti Puustinen s. 6 Lauluja rahoista ja rahoja Lisätiedot Dostojevskin anoppi ja savustettu hanhi
Jutta Julkunen Maarit Knuuttila Dostojevskin anoppi ja savustettu hanhi Mikkelin seudun kulttuuriperintöohjelma JULKAISU 2 Hyödynnä Mikkelin seudun kulttuuriperintöä Hyödynnä kulttuuriperintöä! FM Jutta Lisätiedot REPOLA-SEURA R.Y. Repolainen 59. Jäsentiedote 1/2012. Repolainen 59-1
REPOLA-SEURA R.Y. Repolainen 59 Jäsentiedote 1/2012 Repolainen 59-1 Repolainen Repola- Seura ry:n jäsenlehti Numero 59, 1/2012, helmikuu Numeron 60 aineisto lähetettävä päätoimittajalle 15.4.2012 mennessä Lisätiedot Kauppisten sukuseura ry:n tiedotuslehti 2/2014
Kauppisten sukuseura ry:n tiedotuslehti 2/2014 Sisältö Perustietoa sukuseurasta... 2 Yhteystiedot... 2 Sukukokoontumisia... 3 YK:n ihmisoikeuspalkinto on myönnetty Liisa Kauppiselle... 4 Paikannimien synnystä... Lisätiedot Syyllisiä kunnes toisin todistetaan
Tutkimusraportti 2/2012 Marja Wahlberg Marja Wahlb Syyllisiä kunnes toisin todistetaan Etsivä keskuspoliisi ja ja kulttuuriliberaalit 1934-1937 Syyllisiä k Etsivä keskus Suojelupoliisi Marja Wahlberg Syyllisiä Lisätiedot 130 vuotta Helsingin Suomalaisen Klubin toimintaa
130 vuotta Helsingin Suomalaisen Klubin toimintaa n Jouko Liusvaara Helsingin Suomalainen Klubi Kansakoulukuja 3. 5. kerros 00100 HELSINKI www.klubi.fi Julkaisun kuvat Klubin arkistosta Kabinettikuvat Lisätiedot Säästöjä tulossa, Pansion asema pysyy vankkana
TURUN SOTAVETERAANIT RY:n JÄSENLEHTI 2/2011 Säästöjä tulossa, Pansion asema pysyy vankkana Pansio säilyttää merkittävän asemansa merivoimien rakenteissa, sanoo Saaristomeren Meripuolutusalueen komentaja, Lisätiedot Jääkäriliike 100-vuotta
1 PARTIOPOJISTA KENRAALEIKSI Jääkäriliike 100-vuotta Jaakko Rinne LYHYESTI JÄÄKÄREISTÄ Ensimmäisen maailmansodan aikana Suomen itsenäisyyttä ajavia nuoria miehiä lähti Saksaan saamaan sotilaskoulutusta. Lisätiedot RSKL MERKITTÄVÄ MERKKIVUOSI
RSKL MERKITTÄVÄ MERKKIVUOSI 1809 Esko Melakari 2009 Sisältö: Aluksi 5 Heimot ja valtasuvut 7 Suomi valtakunnaton kirkkokuntien raja-alue 8 Ruotsin valtakunnan isä suomen kielen vahvistajana 9 Suomi perinteinen Lisätiedot I MATRA JA SVETO G O RSK YH TEIS TYÖSSÄ
V U O K S E N V A R R E L L A V I E R E T Y S T E N I MATRA JA SVETO G O RSK YH TEIS TYÖSSÄ MILLA HANNULA MAIJA HÄMÄLÄINEN-ABDESSAMAD Etelä-Karjala-instituutti Raportti 8 Lappeenrannan teknillinen yliopisto Lisätiedot SISÄLLYSLUETTELO KIITOKSET 5 ESIPUHE 6 I ALKUAJAT 7 1. VARHAISHISTORIAA 7 SUOMI-SEURAN KEHITYSVAIHEITA 7 SOTA-AIKA 8 2.
SISÄLLYSLUETTELO KIITOKSET 5 ESIPUHE 6 I ALKUAJAT 7 1. VARHAISHISTORIAA 7 SUOMI-SEURAN KEHITYSVAIHEITA 7 SOTA-AIKA 8 2. 1950-LUKU 11 AJATUS OMASTA TALOSTA 11 HUVITOIMINTA 12 KRONIKKA SYDNEYN SUOMALAISEN Lisätiedot Maataistelukoneet näyttävästi mukana Salpavaelluksella
KYMEN SALPA KYMENLAAKSON RESERVIUPSEERI- JA RESERVILÄISPIIRIEN LEHTI 25. VUOSIKERTA NRO 3, SYYSKUU 2009 Maataistelukoneet näyttävästi mukana Salpavaelluksella Kesäkuun viimeisenä sunnuntaina Miehikkälän Lisätiedot Leena Niemi. Päämajan varjossa. Mikkeli sotien aikana. Mikkelin seudun lottien perinne ja työ sotavuosina
Leena Niemi Päämajan varjossa Mikkeli sotien aikana Mikkelin seudun lottien perinne ja työ sotavuosina 2 Sisällys Lukijalle OSA 1: Mikkeli sotien aikana 1 Mikkelin strateginen asema ja puolustusjärjestelyt Lisätiedot Turismi Neuvostoliiton ja Suomen välillä 1956-1991
Elvi Juvonen Rappiota rajan takaa Turismi Neuvostoliiton ja Suomen välillä 1956-1991 Yleisen historian pro gradu-tutkielma Historian ja Etnologian Laitos Jyväskylän yliopisto 2013 1. JOHDANTO... 3 1.1. Lisätiedot POIMINTOJA SISÄLLÖSTÄ
LIIKASTEN SUKUSEURA RY:N JÄSENLEHTI 1/2012 POIMINTOJA SISÄLLÖSTÄ Hyvin menee, mutta menköön s. 2 s. 7 s. 8 s. 9 s. 11 s. 13 s. 16 s. 19 2 LIIKASTEN SUKUSEURA RY:N JÄSENLEHTI 1/2012 HYVIN MENEE, MUTTA MENKÖÖN Lisätiedot 2016 © DocPlayer.fi Yksityisyyskäytäntö | Palveluehdot | Palaute